《和韵赵十》
宋代·韩淲

能为博山游，想度丁公岭。风乎两岩幽，泉石景逾静。

人谁无雅识，每每痼俗境。书传所兴起，更复史集订。

于其游息间，趣味必隽永。如君英妙年，宦达在俄顷。

因问知好修，何事不加省。里居得往还，时亦具果茗。

诗来予和女，老意转苏醒。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。